Το σπίτι σε κερδίζει από το πρώτο δευτερόλεπτο. Οι χώροι του, μεγάλοι και άνετοι, πολύ καλύτεροι από την αποτύπωση τους στις φωτογραφίες, ενώ η διαρρύθμιση είναι από τις πλέον λειτουργικές, με το μεγάλο σαλόνι και την τραπεζαρία μαζί με την κουζίνα, τις δύο τουαλέτες (πολύ σημαντικό) και στο βάθος τις τρεις κρεβατοκάμαρες. Δεν υπάρχει άνεση που να μην παρέχεται από τον οικοδεσπότη. Όλες οι ηλεκτρικές συσκευές σε άριστη κατάσταση, από τις μεγαλύτερες μέχρι τις πιο μικρές (από ψυγείο, κεραμική κουζίνα, πλυντήριο, έως όλες τις μικροσυσκευές αλλά και τα τέσσερα -ναι τέσσερα- κλιματιστικά σε άριστη κατάσταση). Καθαριότητα παντού, όπως και υπέροχο φυσικό φως σε όλα τα δωμάτια. Όσο για την τοποθεσία, απλά μαγική. Δεν υπάρχει καλύτερο σημείο στη Σύρο από τα "βαπόρια", την πιο ιδιαίτερη αρχιτεκτονική περιοχή, με την καλύτερη θέα. Το σπίτι δεν βρίσκεται απλά στο συγκεκριμένο σημείο, αλλά έχει την καλύτερη θέα πάνω στην ακτογραμμή, από τα μεγάλα και υπέροχα μπαλκόνια του. Είναι κυριολεκτικά η καλύτερη επιλογή για διαμονή οικογένειας ή παρέας, που θέλει να έχει τις καλύτερες αναμνήσεις από το νησί. Η κυρία Αργυρώ, απόλυτα διακριτική και απίστευτα εξυπηρετική, όπως και ο κύριος Γιάννης που μας περίμενε. Ακόμη και το parking που αποτελεί προβλημα στο νησί, λύνεται εξαιτίας του σημείου που βρίσκεται το σπίτι, 200 μέτρα από την πλατεία του Αγίου Νικολάου, που παρέχει θέσεις στάθμευσης. Η σχέση ποιότητας- τιμής, είναι η καλύτερη που μπορείτε να βρείτε όχι μόνο στην Ερμούπολη αλλά και συνολικά στη Σύρο, με όλα οσα προσφέρονται. Ξεκάθαρα θα είναι η επιλογή μας και στο επόμενο ταξίδι στο νησί! Κα Αργυρώ, ευχαριστούμε για όλα!